**NADZORNI ODBOR**

Občine Trzin

Mengeška c. 22, 1236 Trzin

Številka zadeve: 060-0001/2012-6

Datum: 25.02.2014

Na podlagi 42. člena Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) in 29. člena Poslovnika Nadzornega odbora Občine Trzin (Uradni vestnik OT, št. 9/07) je Nadzorni odbor občine Trzin na 10. korespondenčni seji, z dne 24.02.2014 sprejel

**KONČNO POROČILO NADZORNEGA ODBORA O NADZORU NAD FINANCIRANJEM**

**RUŠENJA OBJEKTA IN GRADNJO NOVEGA SKLADIŠČNO STANOVANJSKEGA OBJEKTA TRZIN - LOPA**

**Ime nadzorovanega organa:**

**Občina Trzin**

Mengeška 22

1236 Trzin

**Odgovorna oseba nadzorovane osebe:**

Tone Peršak, župan

## 

## Uvod

Nadzorni odbor Občine Trzin je na svoji 10. redni seji dne 25.1.2012 sprejel sklep o ustanovitvi delovne skupine za nadzor nad financiranjem gradnje 'Habatove lope'. V delovno skupino sta bila imenovana Mitja Kovaljev in Darko Končan.

Namen in cilj nadzora:

* preveriti skladnost finančnega poslovanja z zakoni in podzakonskimi akti ter preglednost poslovanja;
* preveriti skladnost finančnega poslovanja s proračunom Občine Trzin;
* ugotoviti pravilnost vodenja poslovnih knjig;
* poročati o ugotovljenih nepravilnostih;
* podati priporočila in predloge za nadaljnje poslovanje organa.

## Povzetek opravljenega nadzora

Delovna skupina je od občine želela v vpogled sledečo dokumentacijo:

* Dokumentacijo na osnovi katere je bil/so bili izbrani izvajalci projekta gradnje Habatove lope.
* Sklenjeno/e pogodbo/e z izbranim izvajalcem oz. izvajalci z morebitnimi aneksi k tem pogodbam;
* Pregled dosedanje realizacije in plačil v okviru navedenega projekta občine.

Izsledki delovne skupine so sledeči:

Občina Trzin je na javnem razpisu izbrala izvajalca VG5 d.o.o. in z njim 2.4. 2012 sklenila Pogodbo za rušenje objekta in gradnjo novega skladiščno stanovanjskega objekta 'Trzin – lopa'. Številka pogodbe 59 / 2012.

O kakršnihkoli zapletih z izvajalcem Nadzornemu odboru na sejah ni bilo poročano, zadeva je tekla po planu dela, morebitni zamiki datumov so posledica vremenskih nevšečnosti.

Prvi in tudi končni pregled dokumentacije je delovna skupina opravila 13.3.2013.

Občina in izvajalec sta po osnovni pogodbi podpisala še naslednje anekse:

* Aneks št. 1. z dne 10.4.2012 vrednostno ne spreminja projekta, določa le spremembo pooblaščenega zastopnika izvajalca in odgovornega vodjo del na gradbišču.
* Aneks št. 2. z dne 5.6.2012 vrednostno ne spreminja projekta, določa pa, da poleg izvajalca sodelujeta pri izvedbi del tudi podizvajalca EVJ ELEKTROPROM d.o.o. in PROINS d.o.o..
* Aneks št. 3 z dne 14 12.11.2012 vrednostno ne spreminja projekta, določa pa nove roke za izvedbo (31.1.2013 končanje del in priprava objekta na tehnični pregled ter 28.2.2013 opravljanje tehničnega pregleda)..
* Aneks št. 4 z dne 30. 1.2013 vrednostno ne spreminja projekta, določa pa nove roke izvedbe (1.3.2013 končanje del in priprava objekta na tehnični pregled ter 8.3.2013 opravljanje tehničnega pregleda)..

Delovna skupina je poleg ostale dokumentacije podrobno pregledala Zapisnik o javnem odpiranju ponudb in Zapisnik komisije o pregledu ponudb in ugotavlja, da ni posebnosti ter da je bil postopek izveden korektno.

Izbrani izvajalec je bil izbran na podlagi točkovanja. Merilo za točkovanje je bila cena, reference ponudnikov ter bonitetne ocene ponudnikov. Izbrani izvajalec je predložil najnižjo ceno za projekt, dosegel pa je tudi maksimalno število točk kar se tiče referenc, bonitetna ocena pa je bila enaka pri štirih od petih ponudnikov, pri čemer je bil peti ponudnik po tem merilu brez točk.

Sklenjeni aneksi vrednostno projekta niso spremenili.

Delovna skupina je pregledala finančne kartice iz leta 2010, 2011, 2012 in 2013 in ne ugotavlja nobenih posebnosti, kartica se ujema z vrednostjo pogodbe, vrednostjo izvedenih in dodatnih del na objektu Trzin – Lopa.

Postopek realizacije gradnje objekta Trzin - Lopa od izvedbe javnega razpisa do zaključka je voden pregledno in je tudi ustrezno dokumentiran. Z ozirom, da pri gradnji objekta zapletov ni bilo, je razvidno, da je bil spremenjen le terminski plan dela. Terminski plan je bil spremenjen zavoljo vremenskih razmer (močan sneg v januarju 2013), s čimer je občina Trzin soglašala, saj končni rok ni bil ogrožen.

Občina se pri izvedbi projekta ni srečevala z situacijami s strani izvajalca, ki jih nadzornik nebi mogel potrditi, kar je Občini omogočilo redno plačevanje po situacijah. Izdane situacij s strani izvajalca so ustrezale pogodbeni vrednosti, izvajalec pa se je držal dogovorjenih rokov izvedbe.

Izvajalec po navedbah direktorice občinske uprave občine Trzin ni nikoli skušal povišati vrednosti projekta.

## 

## Ugotovitveni del

Nadzorni odbor izreka POZITIVNO MNENJE o predmetu nadzora – RUŠENJA OBJEKTA IN GRADNJO NOVEGA SKLADIŠČNO STANOVANJSKEGA OBJEKTA **TRZIN - LOPA**.

V nadaljevanju podajamo ostale ugotovitve in z njimi povezana priporočila, ki izhajajo iz opravljenega nadzora.

## 

## Priporočila in predlogi

Projekt 'Trzin – Lopa' se je izkazal kot zelo pozitiven, zato predlagamo, da se takšna praksa, kot je bila uporabljena s strani občine Trzin, ohrani tudi pri vseh bodočih večjih projektih.

## 

**Odziv nadzorovane osebe**

Nadzorovana oseba ni imela pripomb na osnutek poročila.

predsednik Nadzornega odbora

Darko Končan, l.r.